turjo4nis/wikipedia-bn-dump-20250701 huggingface dataset:
ভিসেন্তে দেল বোস্কে

ভিসেন্তে দেল বোস্কে গোনসালেস, প্রথম মার্কেস্সেত অব দেল বোস্কে (; ; জন্ম: ২৩ ডিসেম্বর, ১৯৫০) স্পেনের সাবেক ফুটবল খেলোয়াড়। স্পেনের জাতীয় ফুটবল দলে খেলেছেন। এছাড়াও তিনি লা লিগায় রিয়াল মাদ্রিদ, কর্দোবা এবং ক্যাসেলনের পক্ষ হয়েও মাঠে নেমেছেন। বিশ্ব ফুটবল অঙ্গনে তিনি দেল বোস্কে নামেই পরিচিত ব্যক্তিত্ব। ৩১ জুলাই ২০১৬ পর্যন্ত তিনি স্পেনের জাতীয় ফুটবল দলের কোচ হিসেবে দায়িত্ব পালন করেছেন।

ব্যক্তিগত জীবনে বিবাহিত দেল বোস্কে মারিয়া দে লা সান্তিসিমা ত্রিনিদাদ লোপেসকে বিয়ে করেন। তাদের সংসারে দুই পুত্র এবং এক কন্যা সন্তান রয়েছে। তন্মধ্যে একটি পুত্র স্নায়ুবৈকল্যে ভুগলেও সুস্থই রয়েছে।

খেলোয়াড়ী জীবন 
স্পেনিশ ফুটবল লীগ পদ্ধতি লা লিগায় মধ্যমাঠের খেলোয়াড় হিসেবে দেল বোস্কে ৪৪১টি খেলায় অংশগ্রহণ করে ৩০ গোল করেন। খেলোয়াড়ী জীবনে কাস্তিলা সিএফ, কর্দোবা, কাস্তেয়োন এবং রিয়াল মাদ্রিদে খেলেছেন তিনি। ঘরোয়া ফুটবলে লা লিগায় পাঁচবার ১৯৭৪-৭৫, ১৯৭৫-৭৬, ১৯৭৭-৭৮, ১৯৭৮-৭৯, ১৯৭৯-৮০ মৌসুমে এবং কোপা দেল রেতে চারবার ১৯৭৩-৭৪, ১৯৭৪-৭৫, ১৯৭৯-৮০, ১৯৮১-৮২ মৌসুমে রিয়াল মাদ্রিদের খেলোয়াড় হিসেবে শিরোপা বিজয়ে অংশ নেন।

আন্তর্জাতিক পর্যায়ে স্পেন জাতীয় ফুটবল দলের পক্ষ হয়ে ১৮টি খেলায় অংশ নেন। তন্মধ্যে একবার গোল করতে সমর্থ হয়েছিলেন তিনি। স্পেনের পক্ষ হয়ে উয়েফা ইউরো ১৯৮০-তে অংশ নিয়েছিলেন বোস্কে। কিন্তু স্পেন দলটি গ্রুপ পর্বেই প্রতিযোগিতা থেকে বাধ্য হয়েছিল।

স্পেন জাতীয় ফুটবল দল 
১১ মার্চ, ২০০৮ সালে দেল বোস্কে ঘোষণা দেন যে তিনি স্পেন দলের কোচের দায়িত্ব পালন করবেন। পরবর্তীতে ১৫ জুলাই, ২০০৮ সালে নিশ্চিত করা হয় যে তিনি লুইস আরাগোনেজের স্থলাভিষিক্ত হচ্ছেন।

স্পেন ২০১০ সালের বিশ্বকাপ ফুটবলের বাছাই-পর্বে উয়েফা অঞ্চলের গ্রুপ-৫ থেকে সফলভাবে উত্তীর্ণ হয় এবং ৬ পয়েন্ট নিয়ে শীর্ষস্থান দখল করে। এ পর্যায়ে তারা বসনিয়া ও হারজেগোভিনা, আর্মেনিয়া, সার্বিয়া - এ তিনটি দলের বিপক্ষে জয়লাভ করেছিল। তন্মধ্যে তিনি সার্বিয়া দলের বিপক্ষে অতিরিক্ত খেলোয়াড় হিসেবে বোজান ক্রিককে অভিষেক ঘটিয়েছিলেন। পরবর্তী পর্বে এস্তোনিয়া ও বেলজিয়ামকে হারিয়ে শতভাগ জয় নিয়ে ফিফা বিশ্বকাপের চূড়ান্ত পর্বে ঠাঁয় পায় দলটি।

১৬ জুন বিশ্বকাপ ফুটবলে স্পেনের বিপক্ষে সুইজারল্যান্ড ১-০ গোলে জয় পায়। এরপর স্পেন গ্রুপ-এইচ থেকে পরের দুই খেলায় জয়ী হয়ে নক-আউটভিত্তিক ১৬ দলে পৌঁছে। পর্তুগালকে ১-০ গোলে হারিয়ে কোয়ার্টার ফাইনালে প্যারাগুয়েকে ১-০ ব্যবধানে হারায়। ৭ জুলাইয়ের সেমি-ফাইনালে জার্মানিকে ১-০ গোলে হারিয়ে বিশ্বকাপের ইতিহাসে প্রথমবারের মতো ফাইনাল নিশ্চিত করে। টোটাল ফুটবলের দেশ নেদারল্যান্ডকে চূড়ান্ত খেলার অতিরিক্ত সময়ে আন্দ্রেস ইনিয়েস্তা‎‎'র জয়সূচক গোলে ২০১০ সালের বিশ্বকাপ ফুটবলের নতুন চ্যাম্পিয়ন হয়।

তথ্যসূত্র

বহিঃসংযোগ 

 BDFutbol player profile
 BDFutbol coach profile
 National team data 
 
 Biography at Real Madrid Fans 
 Real Madrid biography 

জীবিত ব্যক্তি
১৯৫০-এ জন্ম
স্পেনীয় ফুটবলার
স্পেনীয় ফুটবল কোচ
ফিফা বিশ্বকাপ বিজয়ী ম্যানেজার
রিয়াল মাদ্রিদ ফুটবল ক্লাবের ম্যানেজার
রিয়াল মাদ্রিদ কাস্তিয়ার খেলোয়াড়
উয়েফা ইউরোপীয় চ্যাম্পিয়নশিপ বিজয়ী ম্যানেজার
রিয়াল মাদ্রিদ ফুটবল ক্লাবের খেলোয়াড়
ক্লাব দেপোর্তিবো কাস্তেয়োনের ফুটবলার
কর্দোবা ফুটবল ক্লাবের খেলোয়াড়
লা লিগার ম্যানেজার
লা লিগার খেলোয়াড়
সুপার লিগের ম্যানেজার
তেরসেরা দিভিসিওনের খেলোয়াড়
সেহুন্দা দিভিসিওনের খেলোয়াড়
স্পেনের আন্তর্জাতিক যুব ফুটবলার
স্পেনের আন্তর্জাতিক ফুটবলার
২০১০ ফিফা বিশ্বকাপের ম্যানেজার
২০১৪ ফিফা বিশ্বকাপের ম্যানেজার
স্পেনীয় পুরুষ ফুটবলার
পুরুষ ফুটবল মধ্যমাঠের খেলোয়াড়
সেন্ট পিটার্সবার্গ

সেন্ট পিটার্সবার্গ ( সাংক্‌ত পিতেরবুর্গ) রাশিয়ার একটি ফেডারেল শহর, যা বাল্টিক সাগরের অন্তর্গত ফিনল্যান্ড উপসাগরের মাথায় নেভা নদীর তীরে অবস্থিত। ১৯১৪ সালে শহরটির নাম পরিবর্তন করে পেত্রোগ্রাদ রাখা হয়।  ১৯২৪ সালে আরেকবার এর নাম বদলে লেনিনগ্রাদ করা হয়। ১৯৯১ সালে পুনরায় "সেন্ট পিটার্সবার্গ" নামটি ফিরিয়ে আনা হয়।

রুশ সাহিত্য, অনানুষ্ঠানিক দলিল ও আলোচনায় সাংক্‌ত অংশটি সাধারণত বাদ দিয়ে শুধু পিতেরবুর্গ বলা হয়। রুশ কথ্য রীতি অনুসারে কখনো কখনো বুর্গ অংশটিও বাদ দেয়া হয় এবং শুধুমাত্র পিতের বলে শহরটিকে ডাকা হয়।

এটি রাশিয়ার ২য় বৃহত্তম শহর। সেপ্টেম্বর ২০১২-তে এর জনসংখ্যা ৫০ লক্ষ ছাড়িয়ে যায়। এটি ইউরোপের একটি প্রধান সাংস্কৃতিক কেন্দ্র এবং বাল্টিক সাগরের তীরে একটি গুরুত্বপূর্ণ রুশ সমুদ্র বন্দর।

সেন্ট পিটার্সবার্গ রাশিয়ার সবচেয়ে পশ্চিমাভাবাপন্ন শহর হিসেবে বিবেচিত। দশ লক্ষের বেশি বসবাসকারী আছে এমন শহরগুলোর মধ্যে এটি পৃথিবীর সবচেয়ে উত্তর প্রান্তে অবস্থিত। সেন্ট পিটার্সবার্গ ঐতিহাসিক কেন্দ্র ও সংশ্লিষ্ট স্মৃতিসৌধগুলো ইউনেস্কো বিশ্ব ঐতিহ্যবাহী স্থানগুলোর একটি। বিশ্বের অন্যতম বৃহত্তম জাদুঘর হারমিটেজ সেন্ট পিটার্সবার্গ শহরে অবস্থিত।

আবহাওয়া ও জলবায়ু
মস্কো থেকে  দূরের এই শহরটির তাপমাত্রা সারা বছরই সহনীয় থাকে।

প্রশাসনিক গুরুত্ব
রাশিয়ার সম্রাট জার মহান পিটার ১৭০৩ সালের ২৭ মে শহরটির প্রতিষ্ঠা করেন। ১৭১৩সাল থেকে ১৭২৮ সাল এবং ১৭৩২ থেকে ১৯১৮ সাল পর্যন্ত সেন্ট পিটার্সবার্গ রুশ সাম্রাজ্যের রাজধানী ছিল। ১৯১৮ সালে কেন্দ্রীয় সরকার সেন্ট পিটার্সবার্গ থেকে মস্কোতে রাজধানী সরিয়ে নেন।

নিশীথ সূর্য
নিকটবর্তী নরওয়ের মতো এখানেও রাতের পরিধি কম থাকে। আনুমানিক ৪ ঘণ্টা রাত থাকে।

তথ্যসূত্র

বহিঃসংযোগ 
 City Tourist Portal 
 Official list of foreign partner cities and regions on the website of the city government's Committee for External Relations (in Russian) 
 Life of Saint Petersburg in photos
 Saint Petersburg Travel 2012
 Saint Petersburg sights and attractions
 Over 1600 pre-Revolution postcard views of Saint Petersburg
 Saint Petersburg city landscapes
 St-Petersburg, Virtual Tour • 360° Aerial Panorama

রাশিয়ার বিশ্ব ঐতিহ্যবাহী স্থান
প্রাক্তন জাতীয় রাজধানী
রাশিয়ার শহর
সেন্ট পিটার্সবার্গ
রাশিয়ার ফেডারেল শহর
পরিকল্পিত রাজধানী
সেন্ট পিটার
ভ্লাদিমির লেনিন
বাংলাদেশ ও নিউজিল্যান্ডের মধ্যকার একদিনের আন্তর্জাতিক ক্রিকেট ম্যাচের তালিকা

নিউজিল্যান্ড এবং বাংলাদেশ ক্রিকেট দল একে অপরের বিরুদ্ধে ১৯৯০ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ২৫বার মুখোমুখি হয়েছে, যার মধ্যে নিউজিল্যান্ড জিতেছে ১৬টি ম্যাচ এবং বাংলাদেশ জিতেছে ৮টি ম্যাচ, অপর একটি ম্যাচ পরিত্যক্ত হয়েছে।

ফলাফলের সংক্ষিপ্ত বিবরণ

ম্যাচের তালিকা

বাংলাদেশে

নিউজিল্যান্ডে

নিরপেক্ষ ভেন্যুতে

তথ্যসূত্র

বহিঃসংযোগ 
 ইএসপিএন ক্রিকইনফো

একদিনের আন্তর্জাতিক ক্রিকেটের রেকর্ডসমূহ
ক্রিকেট সম্পর্কিত তালিকা
আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে নিউজিল্যান্ড
বাংলাদেশী ক্রিকেট তালিকা
সার্ভিসেস ইনস্টিটিউট অফ মেডিক্যাল সায়েন্সেস

সার্ভিসেস ইনস্টিটিউট অফ মেডিক্যাল সায়েন্সেস (ইংরেজি: Services Institute of Medical Sciences) (প্রতিষ্ঠাকালীন সাল: ২০০৩) একটি সরকারী মেডিক্যাল কলেজ। এটি লাহোর, পাঞ্জাব, পাকিস্তান এ অবস্থিত। সার্ভিসেস হাসপাতাল কলেজের এর সাথে সংযুক্ত যেটি কলেজের শিক্ষাদান হাসপাতাল হিসেবে ব্যবহৃত হয়। এই সরকারি কলেজের সংক্ষিপ্ত নাম সিমস।

ইতিহাস

বিদ্যায়তন

অডিটোরিয়াম এবং ক্রীড়া কমপ্লেক্স

হোস্টেল

দপ্তরসমূহ

শিক্ষাদান হাসপাতাল

স্বীকৃতি এবং এমন

ছাত্র জীবন

সোসাইটিস

প্রকাশনা এবং প্রাক্তন ছাত্র

চিত্রশালা

আরও দেখুন

তথ্যসূত্র

বহিঃসংযোগ 

পাকিস্তানের হাসপাতাল
পাকিস্তানের মেডিকেল কলেজ
লাহোরের বিশ্ববিদ্যালয় ও কলেজ
২০০৩-এ প্রতিষ্ঠিত শিক্ষাপ্রতিষ্ঠান
২০০৩-এ পাকিস্তানে প্রতিষ্ঠিত
জুনকো তাবেই

জুনকো তাবেই (২২ সেপ্টেম্বর, ১৯৩৯ ‌-  ২০ অক্টোবর, ২০১৬) একজন জাপানি পর্বতারোহী। তিনি পৃথিবীর সর্বোচ্চ পর্বতশৃঙ্গ এভারেস্ট আরোহণকারী প্রথম নারী। তিনি ১৯৭৫ সালের ১৬ই মে এই কীর্তি সম্পাদন করেন। এভারেস্ট জয়ের পাশাপাশি জুনকো ১৯৯২ সালে প্রথম নারী হিসেবে "সপ্তশিখর" (অর্থাৎ পৃথিবীর সাতটি মহাদেশের সাতটি সর্বোচ্চ পর্বতচূড়া) আরোহণ করার কৃতিত্ব অর্জন করেন।

জন্ম ও শিক্ষাজীবন 
জুনকো তাবেই ১৯৩৯ সালের ২২ সেপ্টেম্বর জাপানে জন্মগ্রহণ করেন। তিনি শোয়া মহিলা বিশ্ববিদ্যালয় থেকে ইংরেজি বিষয়ে স্নাতক উপাধি অর্জন করেন। ১৯৬৯ সালে তিনি নারী পর্বতারোহণ ক্লাব: জাপান প্রতিষ্ঠা করেন। ১৯৭২ সালে তিনি জাপানে পাহাড় জয়ী হিসেবে স্বীকৃতি পান।

কর্মজীবন

পুরস্কার ও সম্মাননা

তথ্যসূত্র

বহিঃসংযোগ 
 সেভেন সামিট ডট কম

১৯৩৯-এ জন্ম
২০১৬-এ মৃত্যু
এভারেস্ট জয়ী
কিউশু বিশ্ববিদ্যালয়ের প্রাক্তন শিক্ষার্থী
জাপানে ক্যান্সারে মৃত্যু
মুসা বিন শমসের

মুসা বিন শমসের (অথবা, “প্রিন্স মুসা”) হলেন একজন বাংলাদেশী ব্যবসায়ী ও শিল্পপতি; যাকে বাংলাদেশের জনশক্তি রপ্তানির জনক হিসেবেও মনে করা হয়ে থাকে। তিনি ১৯৭০ ও ১৯৮০-এর দশকে আন্তর্জাতিকভাবে অস্ত্র সরবরাহকারী হিসেবেও ব্যাপক পরিচিতি পেয়েছিলেন। বর্তমানে তিনি ড্যাটকো গ্রুপের চেয়ারম্যান হিসাবে দায়িত্ব পালন করছেন। তিনি বর্তমানে সবচেয়ে ধনী বাঙালি এবং বাংলাদেশের সবচেয়ে বিত্তবান ব্যক্তি।

জন্ম ও শিক্ষা 
মুসা ১৯৪৫ সালের ১৫ অক্টোবর তৎকালীন ব্রিটিশ ভারত (বর্তমান বাংলাদেশ) ফরিদপুরের এক মধ্যবিত্ত বাঙালি মুসলিম পরিবারে জন্মগ্রহণ করেন। চার ভাই এবং দুই বোনের মাঝে তিনি পিতা-মাতার তৃতীয় পুত্র সন্তান। তার বাবা শমসের আলী মোল্লা স্থানীয় ব্রিটিশ সরকারের শীর্ষ কর্মকর্তা ছিলেন।

ব্যবসায়িক কর্মকাণ্ড 

মুসা তরুণ বয়সেই ব্যবসা শুরু করেন। তার প্রথম ব্যবসায়িক জীবনে ড্যাটকো নামের বৃহৎ ব্যবসায়িক প্রতিষ্ঠান গড়ে তোলেন। মুসা জনশক্তি রপ্তানিতে দেশের একজন দিকপাল হিসেবে পরিচিতি পান। তিনি বাংলাদেশের পদ্মা সেতু নির্মাণেও ব্যক্তিগত বিনিয়োগের ইচ্ছে প্রকাশ করেছিলেন।

ব্যক্তিগত জীবন
মুসা কানিজ ফাতেমার সাথে বিবাহবন্ধনে আবদ্ধ এবং তাদের দুই পুত্র ও এক কন্যা রয়েছে। তার দুই ছেলে ববি হাজ্জাজ শিক্ষক ও রাজনীতিবিদ এবং জুবি মুসা আইনজীবী। তার মেয়ে শেখ ফজলুল করিম সেলিমের ছেলে শেখ ফজলে ফাহিমের সাথে বিবাহবন্ধনে আবদ্ধ হয়েছেন। মুসা বাংলা, ইংরেজি এবং উর্দুতে সাবলীল।

অনুদান
মুসা ১৯৯৭ সালে যুক্তরাজ্যের নির্বাচনে লেবার পার্টির টনি ব্লেয়ার নির্বাচনী প্রচারণা চালানোর জন্য অনুদান দিতে চেয়ে সমালোচনার মুখে পড়েন।

তথ্যসূত্র

বহিঃসংযোগ 

 ড্যাটকো গ্রুপ

১৯৪৫-এ জন্ম
জীবিত ব্যক্তি
২০শ শতাব্দীর বাংলাদেশী ব্যবসায়ী
বাংলাদেশী মুসলিম
২০শ শতাব্দীর বাঙালি
২১শ শতাব্দীর বাঙালি
ফরিদপুর জেলার ব্যক্তি
২১শ শতাব্দীর বাংলাদেশী ব্যবসায়ী
সিটি কর্পোরেশন

সিটি কর্পোরেশন বাংলাদেশের মহানগরগুলোর স্বায়ত্তশাসন ব্যবস্থার একক। বাংলাদেশে নবঘোষিত বগুড়া সিটি কর্পোরেশন সহ সর্বমোট ১৩ টি সিটি কর্পোরেশন আছে।

সিটি কর্পোরেশনের দায়িত্ব ও কার্যাবলী 
স্থানীয় সরকার (সিটি কর্পোরেশন) আইন, ২০০৯ ( ২০০৯ সনের ৬০ নং আইন ) অনুসারে ওয়ার্ডসমূহের সীমানা নির্ধারণ, এলাকার অখণ্ডতা এবং যতদূর সম্ভব, জনসংখ্যা বিন্যাস, সরকারি গেজেটে প্রজ্ঞাপন নীতি সহ সিটি কর্পোরেশনের সকল দায়িত্ব সমূহ নির্ধারণ করা হয়েছে।

বাংলাদেশের সিটি কর্পোরেশন সমূহের তালিকা

গঠন কাঠামো 
নির্বাচিত ও মনোনীত সদস্যদের নিয়ে সিটি কর্পোরেশন গঠিত হয়। সিটি কর্পোরেশনের সদস্যদেরকে মেয়র, কাউন্সিলর, প্রশাসকি প্রভৃতি বলা হয়। সিটি কর্পোরেশনের নির্বাচিত প্রধানকে মেয়র বলা হয়। মেয়রকে বিভিন্ন কাজে সাহায্য করেন এলাকা-ভিত্তিক নির্বাচিত কাউন্সিলরগণ। বাংলাদেশের নির্বাচন আইন দ্বারা অযোগ্য নয় এরূপ ব্যক্তি মেয়র ও সদস্য হতে পারেন। বর্তমান আইনানুসারে সিটি কর্পোরেশনের মেয়াদ বা কার্যকাল ৫ বছর। সিটি কর্পোরেশনের আয়তনের ভিত্তিতে কাউন্সিলরদের সংখ্যা কম বেশি হতে পারে।

তথ্যসূত্র 

বাংলাদেশের সিটি কর্পোরেশন
ফাতাহ

ফাতাহ () ফিলিস্তিনি নেতা ইয়াসির আরাফাতের নেতৃত্বে ১৯৫৯ সালে গঠিত দল। মাহমুদ আব্বাস, সালাহ খালাফ, খালিল আল ওয়াজির, আহমদ শাকির, নায়েফ হাওয়াতমেহ এবং আবদুল মোহসেন আবু মাইজার দলটির প্রথম প্রজন্মের কয়েকজন শীর্ষস্থানীয় নেতা।

অস্তিত্ব 
ফাতাহ নিজ অস্তিত্বের কথা ঘোষণা করে ১৯৬৫ সনে। মিশরের তৎকালীন প্রেসিডেন্ট জামাল আবদুন নাসেরের অনুরোধে ওই ঘোষণা দেয় ফাতাহ। নাসের ১৯৫৪ সাল থেকে ১৯৭০ সাল পর্যন্ত মিশর শাসন করেন। একমাত্র ফিলিস্তিনিদের ঐক্যবদ্ধ সশস্ত্র সংগ্রামের মাধ্যমেই অধিকৃত ফিলিস্তিন ভূখণ্ড মুক্ত করা সম্ভব হবে বলে নাসের বিশ্বাস করতেন। তাই নাসেরের নেতৃত্বাধীন মিশর ফাতাহকে অস্ত্র ও সামরিক উপকরণের যোগান দেয়। রাজনৈতিক সংগ্রামের পাশাপাশি ফাতাহ জনপ্রিয় গণপ্রতিরোধ আন্দোলনও গড়ে তোলে এবং ফাতাহ'র সামরিক শাখার নাম দেয়া হয়েছিল "আস সায়িক্বা" বা "বজ্র"। ফাতাহ'র বেশিরভাগ রাজনৈতিক ও সামরিক সদস্যরা থাকতেন মিশর, সিরিয়া, লেবানন, জর্দান, আলজেরিয়া ও তিউনিশিয়ায়।

নীতি 
১৯৯৩ সালে ইসরাইলের সঙ্গে অসলো আপোস চুক্তি স্বাক্ষরের আগ পর্যন্ত ফাতাহ সশস্ত্র সংগ্রামের মাধ্যমেই অধিকৃত ফিলিস্তিন ভূখণ্ড মুক্ত করার নীতিতে অবিচল ছিল। কিন্তু আপোস চুক্তি স্বাক্ষরের পর ফাতাহ'র তৎপরতা কেবল রাজনৈতিক সংগ্রামেই সীমিত হয়ে পড়ে। নীতিগত এই পরিবর্তনের কারণে ইয়াসির আরাফাতের নেতৃত্বে খুবই সীমিত ক্ষমতাসম্পন্ন ফিলিস্তিন স্বশাসন কর্তৃপক্ষ প্রতিষ্ঠা করা হয় ১৯৯৪ সালে। ২০০৪ সালের ১১ ই নভেম্বর ইয়াসির আরাফাতের রহস্যজনক মৃত্যুর পর স্বশাসন কর্তৃপক্ষের রাজনৈতিক সংগ্রাম দূর্বল হয়ে পড়ে।

বিরোধ 
২০০৫ সালের সংসদ নির্বাচনে ১৩২টি আসনের মধ্যে হামাস ৭০টি আসনে জয়ী হয়। আরব লিগ ও ইসলামী সম্মেলন সংস্থার পর্যবেক্ষকরাসহ আন্তর্জাতিক অন্যান্য পর্যবেক্ষকরা হামাসের ব্যাপক জনপ্রিয়তার কথা উল্লেখ করে ওই নির্বাচনকে সুষ্ঠ বলে ঘোষণা করে। ফলে ফিলিস্তিনে ইসমাইল হানিয়ার নেতৃত্বে গঠিত হয় হামাসের সরকার। অভ্যন্তরীণ জনসমর্থন ও অন্তবর্তীকালীন ফিলিস্তিনি সংবিধানের আলোকে এগিয়ে যায় হামাস। কিন্তু আব্বাসের স্বশাসন কর্তৃপক্ষ হামাস সরকারকে স্বীকৃতি দিতে অস্বীকার করে এবং এভাবে দুই পক্ষের মধ্যে বিভেদ জোরদার হয় এবং সংঘাত তুঙ্গে উঠে ২০০৭ সালে যখন এক লড়াইয়ে হামাস গাজা দখল করে।

সম্প্রীতি 
২০১১ সালে মিশরের রাজধানী কায়রোয় ফাতাহ নেতা আব্বাস আর হামাসের নেতা খালেদ মেশাল একটি সম্প্রীতি চুক্তি সই করলেও তা বাস্তবায়িত হয়নি। তবে এ চুক্তির ফলে দুপক্ষে সম্প্রীতি প্রতিষ্ঠার অনুকূল পরিবেশ সৃষ্টি হবে বলে আশা করা যায়।

তথ্যসূত্র

বহিঃসংযোগ 
 Fatah's Intellectual office website
 Fatah's Constitution
 Al-Krama Newspaper (Fatah's PR Office) (in Arabic)
 Definition of Fatah 
 Interview on Radio France International  Fatah Central Committee member Abdallah Al Frangi
 Collection of over 300 Fatah posters
 The 2009 Fatah Charter
 Haghshenas, Seyyed Ali, "social and political structure of Lebanon and its influence on appearance of Amal Movement, " Iran, Tehran.2009
 Attacks attributed to FATAH on the START terrorism database

ফিলিস্তিনের রাজনৈতিক দল
১৯৫৯-এ প্রতিষ্ঠিত
ফাতাহ
জাতীয় স্বাধীনতা আন্দোলন
গোলাপী এখন ট্রেনে

গোলাপী এখন ট্রেনে ১৯৭৮ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন আমজাদ হোসেন। এ ছবিতে অভিনয় করেছেন ববিতা, ফারুক, আনোয়ার হোসেন, রোজী সামাদ, আনোয়ারা, রওশন জামিল, এটিএম শামসুজ্জামান প্রমুখ। মস্কো ফিল্ম ফেস্টিভালে এই ছবির প্রদর্শনী হয়। সেসময় ছবিটি দেখে ভূয়সী প্রশংসা করেছিলেন মৃণাল সেনের মতো নির্মাতারা।

চলচ্চিত্রটি ১৯৭৮ সালের ৫ই সেপ্টেম্বর বাংলাদেশে মুক্তি পায়। এটি ৪র্থ জাতীয় চলচ্চিত্র পুরস্কারে শ্রেষ্ঠ চলচ্চিত্রসহ ১১টি বিভাগে পুরস্কার লাভ করে। পরবর্তী কালে আমজাদ হোসেন এই ছবির দুটি অনুবর্তী পর্ব গোলাপী এখন ঢাকায় (১৯৯৫) ও গোলাপী এখন বিলাতে (২০১০) এবং একটি ডকুফিকশন গোলাপীরা এখন কোথায়? নির্মাণ করেন।

কাহিনি সংক্ষেপ

গাঁয়ের প্রভাবশালী ব্যক্তি মণ্ডল। তাঁর ছেলে মিলন পছন্দ করে দরিদ্র গায়েনের মেয়ে গোলাপীকে। একদিন মণ্ডলই গোলাপীর বিয়ের জন্য খোঁজ দেয় এক পাত্রের। কিন্তু বিয়েতে সাইকেল দিতে হবে। নিজের মনকে বশ করে গোপনে সাইকেলের টাকাটা দেয় মিলন। তবে শেষ পর্যন্ত ভেঙে যায় বিয়েটা। এ কারণে আত্মহত্যা করে গোলাপীর বাবা। দারুণ অভাবের মধ্যে পড়ে সংসার। এর হাল ধরতেই ট্রেনে চড়ে বিভিন্ন জায়গায় ঘুরে ঘুরে কাজ করে গোলাপী। গাঁয়ের মোড়লরা ভালো চোখে দেখে না গোলাপীর এ কাজ। যারা ট্রেনে কাজ করে গ্রাম থেকে তাদের বের করে দেওয়ার জন্য সালিস বসে।

অভিনয়ে 
 ববিতা - গোলাপী
 ফারুক - মিলন
 রোজী সামাদ - গোলাপীর মা
 আনোয়ার হোসেন - গোলাপীর বাবা
 আনোয়ারা - ময়না
 এটিএম শামসুজ্জামান - মোড়ল
 রওশন জামিল - বুড়ি
 টেলি সামাদ - বঙ্গা
 সাইফুদ্দিন - আড়তদার
 তারানা হালিম - আলাপী
 আব্দুল্লাহ আল মামুন - মানিক
 কানু ভৌমিক

সঙ্গীত 
আমজাদ হোসেনের লেখা অধিকাংশ গানের সুরকার হলেন আলাউদ্দিন আলী আর শিল্পী সৈয়দ আবদুল হাদী ও সাবিনা ইয়াসমীন। মূলত আমজাদ হোসেনের গান সৃষ্টিতে এই কয়েকজন মিলে একত্রে কাজ করতেন। এই ছায়াছবিতেও তার ব্যতিক্রম হয়নি। তবে গীতিকার হিসেবে গাজী মাজহারুল আনোয়ার, রফিকুজ্জামান ছিলেন। এই ছবির সংগীত পরিচালনা করেন আলাউদ্দিন আলী গীতিকার  সৈয়দ আব্দুল হাদী, সাবিনা ইয়াসমিন কণ্ঠ দেন সব গানে। এই ছবির গান গুলি হচ্ছে-

পুরস্কার 
এই চলচ্চিত্রটি ৪র্থ জাতীয় চলচ্চিত্র পুরস্কারে শ্রেষ্ঠ চলচ্চিত্র হিসেবে পুরস্কার লাভ করে। এছাড়া এই চলচ্চিত্রের কলা-কুশলীবৃন্দও বিভিন্ন বিভাগে পুরস্কার লাভ করে।

তথ্যসূত্র

বহিঃসংযোগ
 
 

১৯৭৮-এর চলচ্চিত্র
১৯৭০-এর দশকের নাট্য চলচ্চিত্র
আমজাদ হোসেন পরিচালিত চলচ্চিত্র
আমজাদ হোসেনের চিত্রনাট্য
আলাউদ্দিন আলী সুরারোপিত চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলাদেশী নাট্য চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
১৯৭০-এর দশকের বাংলা ভাষার চলচ্চিত্র
১৯৭০-এর চলচ্চিত্র
বাংলাদেশী যুদ্ধভিত্তিক নাট্য চলচ্চিত্র
বাংলা ভাষার বাংলাদেশী চলচ্চিত্র
নাসিমা খান

নাসিমা খান (জন্ম ১৯৪৪) একজন বাংলাদেশী খ্যাতিমান চলচ্চিত্র অভিনেত্রী।  তিনি বাংলাদেশের চলচ্চিত্রের প্রথম দিকের অভিনেত্রীদের মধ্যে অন্যতম। ১৯৫৯ সালে তিনি এ জে কারদার পরিচালিত জাগো হুয়া সাভেরা চলচ্চিত্রে অভিনয়ের মাধ্যমে চলচ্চিত্রে আসেন। তবে নায়িকা হিসেবে আবির্ভার ঘটে ১৯৬১ সালে যে নদী মরু পথে চলচ্চিত্রের মাধ্যমে। তিনি ষাটের দশক থেকে আশির দশক পর্যন্ত বাংলা ও উর্দু চলচ্চিত্রে দারুণ জনপ্রিয় ছিলেন।

চলচ্চিত্রে আগমন 
নাসিমা খান পরিচালক সালাহউদ্দিনের ‘সূর্যস্নান’ ছবিতে প্রথম একক নায়িকা হিসেবে অভিনয় করেন।

সন্মাননা

অভিনীত চলচ্চিত্রসমূহ

তথ্যসূত্র

বহিঃসংযোগ 

বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
জীবিত ব্যক্তি
বাঙালি অভিনেত্রী
বাংলা চলচ্চিত্র অভিনেত্রী
১৯৪৪-এ জন্ম
বাংলাদেশ ও স্কটল্যান্ডের মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং স্কটল্যান্ড ক্রিকেট দল একে অপরের বিরুদ্ধে ১৯৯৯ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ৪বার মুখোমুখি হয়েছে, যার মধ্যে ৩টি ম্যাচে বাংলাদেশ জয়ী হয় বাকি ১টি ম্যাচ পরিত্যক্ত হয়।

ফলাফলের সংক্ষিপ্ত বিবরণ

ম্যাচের তালিকা

বাংলাদেশে

স্কটল্যান্ডে

তথ্যসূত্র

বহিঃসংযোগ 
 ইএসপিএন ক্রিকইনফো

একদিনের আন্তর্জাতিক ক্রিকেটের রেকর্ডসমূহ
ক্রিকেট সম্পর্কিত তালিকা
আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে স্কটল্যান্ড
একদিনের আন্তর্জাতিক ক্রিকেট
নাগাসাকি শান্তি উদ্যান

নাগাসাকি শান্তি উদ্যান () জাপানের নাগাসাকি শহরে অবস্থিত দ্বিতীয় বিশ্বযুদ্ধের সময় বোমা হামলার স্মরণে নির্মিত উদ্যান।

ইতিহাস 

পারমাণবিক শক্তির ওপর নির্ভরতা কমানোর অঙ্গীকার নিয়ে নাগাসাকিতে পারমাণবিক বোমা হামলার বার্ষিকী প্রতি বছর পালন করে জাপানিরা। শান্তি উদ্যান স্থানটির কাছেই ১৯৪৫ সালে দ্বিতীয় বিশ্বযুদ্ধের সময় বোমা হামলা হয়। তেজস্ক্রিয় বিকিরণের ভয়াবহতা আজও বয়ে বেড়াচ্ছেন নাগাসাকির লাখ লাখ মানুষ। আজও সেখানে জন্ম হচ্ছে বিকলাঙ্গ শিশুর। যুগ যুগ ধরে সে দুঃসহ স্মৃতি বয়ে বেড়াচ্ছেন ঘটনার সাক্ষী প্রবীণরা।

তথ্যসূত্র

বহিঃসংযোগ 

জাপানের উদ্যান
শান্তি উদ্যান
বাংলাদেশ ও শ্রীলঙ্কার মধ্যকার একদিনের আন্তর্জাতিক ক্রিকেট ম্যাচের তালিকা

শ্রীলঙ্কা এবং বাংলাদেশ ক্রিকেট দল একে অপরের বিরুদ্ধে ১৯৮৬ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ৩৩বার মুখোমুখি হয়েছে, যার মধ্যে শ্রীলঙ্কা জিতেছে ২৮টি ম্যাচ এবং বাংলাদেশ জিতেছে ৪টি ম্যাচ।

ফলাফলের সংক্ষিপ্ত বিবরণ

ম্যাচের তালিকা

বাংলাদেশে

শ্রীলঙ্কাতে

নিরপেক্ষ ভেন্যুতে

আরও দেখুন 

 বাংলাদেশ জাতীয় ক্রিকেট দল
 শ্রীলঙ্কা জাতীয় ক্রিকেট দল
 বাংলাদেশ ও শ্রীলঙ্কার মধ্যকার টুয়েন্টি২০ আন্তর্জাতিক ক্রিকেট খেলার তালিকা

তথ্যসূত্র

বহিঃসংযোগ 
 ইএসপিএন ক্রিকইনফো

ক্রিকেট সম্পর্কিত তালিকা
আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে শ্রীলঙ্কা
একদিনের আন্তর্জাতিক ক্রিকেট
বাংলাদেশ ও ওয়েস্ট ইন্ডিজের মধ্যকার একদিনের আন্তর্জাতিক ক্রিকেট ম্যাচের তালিকা

ওয়েস্ট ইন্ডিজ এবং বাংলাদেশ ক্রিকেট দল একে অপরের বিরুদ্ধে ১৯৯৯ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ২৫বার মুখোমুখি হয়েছে, যার মধ্যে ওয়েস্ট ইন্ডিজ জিতেছে ১৬টি ম্যাচ এবং বাংলাদেশ জিতেছে ৭টি ম্যাচ।এছাড়া বাকি ২টি ম্যাচে কোন ফলাফল হয়নি।

ফলাফলের সংক্ষিপ্ত বিবরণ

ম্যাচের তালিকা

বাংলাদেশে

ওয়েস্ট ইন্ডিজে

নিরপেক্ষ ভেন্যুতে

আরও দেখুন 

 বাংলাদেশ জাতীয় ক্রিকেট দল
 ওয়েস্ট ইন্ডিজ ক্রিকেট দল
 বাংলাদেশ ও ওয়েস্ট ইন্ডিজের মধ্যকার টেস্ট ম্যাচের তালিকা

তথ্যসূত্র

বহিঃসংযোগ 
 ইএসপিএন ক্রিকইনফো

একদিনের আন্তর্জাতিক ক্রিকেটের রেকর্ডসমূহ
ক্রিকেট সম্পর্কিত তালিকা
আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে ওয়েস্ট ইন্ডিজ
বাংলাদেশী ক্রিকেট তালিকা
দয়াময়ী দেবী মন্দির

দয়াময়ী দেবী মন্দির হল পটুয়াখালি জেলার গলাচিপা উপজেলা থেকে ২১ কিলোমিটার উত্তর-পূর্বে সুতাবাড়িয়া গ্রামে অবস্থিত দুইশ বছরের পুরানো দয়াময়ীদেবীর মন্দির। ১২০৮ বঙ্গাব্দে জমিদার ভবানী শঙ্কর সেন মন্দিরটি প্রতিষ্ঠা করেন।

ইতিহাস 
জনশ্রুতি অনুযায়ী প্রায় ২০০ বছর পূর্বে একটি প্রাচীন বেল গাছের তলায় রাতের অন্ধকারে মাটি ফুঁড়ে দয়াময়ী দেবীর মূর্তি আবির্ভূত হয়। ঐ রাতেই জমিদার ভবানী শঙ্কর সেন স্বপ্নের মধ্যে দেবী মূর্তির আবাসস্থলে মন্দির প্রতিষ্ঠার আদেশ পান।

অপর এক জনশ্রুতি অনুযায়ী স্বপ্নে আদেশ পেয়ে জমিদান ভবানী পাশ্ববর্তী নদীতে সূর্যস্নান করতে গিয়ে ভাসমান অবস্থায় পাথরের তৈরি দয়াময়ী দেবীর মূর্তি খুঁজে পান। পরবর্তীতে ঐ মূর্তি উদ্ধার করে এনে মন্দির প্রতিষ্ঠা করে। মন্দিরের নাম দেওয়া হয় দয়াময়ী দেবী মন্দির।

এক সময় দয়াময়ীদেবী মন্দিরের মহিমায় আকৃষ্ট হয়ে দেশ-বিদেশ থেকে ভক্তবৃন্দ মন্দির প্রাঙ্গণে ছুটে আসতেন। প্রতি বছর মাঘ মাসে পুরো এক মাস মেলা বসত মন্দির এলাকায়। এ মেলা দয়াময়ী মেলা নামে পরিচিত। হাজার হাজার লোক সমবেত হতো দয়াময়ী মেলায়। বিভিন্ন এলাকা থেকে সাধু-সন্নাসীরা এসে ভীড় জমাত। সনাতন ধর্মীয় বিভিন্ন বই পত্রে দয়াময়ী দেবী মন্দির এবং দয়াময়ী মেলার বিবরণ রয়েছে। সময়ের ব্যবধানে ঐতিহ্যবাহী দয়াময়ী মেলা এখন মাত্র এক দিন অনুষ্ঠিত হয়; মাঘী সপ্তমীতে। মন্দিরের অনেক অংশই তেতুঁলিয়া নদীতে বিলীন হয়ে গেছে এবং হতে যাচ্ছে।

আকার 
প্রায় তিন একর জমির ওপর প্রতিষ্ঠিত দয়াময়ীদেবী মন্দির। মূল মন্দিরের মেঝের ক্ষেত্রফল প্রায় ৩০০ বর্গফুট। মন্দিরের সামনেই ছাদ দেওয়া অবস্থায় বেশ বড় একটি ভবন রয়েছে, যা বিভিন্ন উৎসব এবং আচার-অনুষ্ঠানে ব্যবহৃত হত।

এর পশ্চিম পাশে রয়েছে পৃথক একটি শিব মন্দির। শিব মন্দিরের উপরিভাগ গম্বুজাকৃতির। দেবীমন্দিরের প্রধান ফটকের কাছেই রয়েছে প্রহরীদের থাকার জন্য নির্মিত আলাদা দুটি কক্ষ। মন্দিরের পূর্ব দিকে বড় একটি দীঘি রয়েছে। মন্দির স্থাপনের পর প্রতিষ্ঠাতা জমিদার ভবানী শঙ্কর সেন এ মন্দিরের নামে ১৫ একর জমি রেকর্ড করেছিলেন। সুষ্ঠু তদারকির অভাবে এ সম্পত্তির অধিকাংশ অনেক আগেই বেদখল হয়ে গেছে বলে জানাগেছে। এমনকি মন্দিরের বিশাল ভবনের ইট, পাথর, দরজা-জানালার মূল্যবান কাঠও লুটপাট হয়ে গেছে।

তথ্যসূত্র 

শিব মন্দির
পটুয়াখালী জেলার দর্শনীয় স্থান
পটুয়াখালী জেলার প্রত্নতাত্ত্বিক স্থাপনা
১৯শ শতাব্দীর হিন্দু মন্দির
পটুয়াখালী জেলার হিন্দু মন্দির
শৈত্য প্রবাহ

শৈত্য প্রবাহ একটি আবহাওয়া সংক্রান্ত শব্দগুচ্ছ যা দ্বারা কোনো স্থানের বায়ুর তাপমাত্রার নিম্নগামীতাকে নির্দেশ করে থাকে। ২৪ ঘণ্টা সময়ের মধ্যে বাতাসের তাপমাত্রা দ্রুততার সাথে নেমে যাওয়াকেই শৈত্য প্রবাহ বলা হয়।॥।

ভূ-অবস্থানগত বিষয়াদি 
যেসব বিষয়াদি শৈত্য প্রবাহে প্রভাব বিস্তার করে তার মধ্যে রয়েছে:
 বৈশ্বয়িক উষ্ণতা বৃদ্ধি:
 বাতাসের একটানা বাধাহীন উন্মুক্ত প্রবাহ;
 জলবায়ুগত পরিবর্তন:

প্রভাব 
 কুয়াশার প্রকোপ বেড়ে যাওয়া:
 শষ্য উৎপাদন ব্যাহত হওয়া:
 ফসলের নতুন চারা মরে যাওয়া: বোরো ধান এবং অন্যান্য শস্য চাষের জন্য প্রথমে যে বীজ তলা তৈরী করতে হয় সেগুলো অধিক ঠান্ডায় নষ্ট হয়ে যায়।
 যোগাযোগ ব্যবস্থা ব্যাহত হয়:
 প্রাণহানী:
 ঠান্ডাজনিত রোগআক্রান্তের সংখ্যা বৃদ্ধি:

আরও দেখুন 
 তাপদহ

বহিঃসংযোগ 
 কানাডার পরিবেশ
 আবহাওয়া ও জলবায়ু সংক্রান্ত বিজ্ঞান
 শৈত্য ঝড় সম্পর্কিত NOAA-এর তথ্য

তথ্যসূত্র 

ভূগোল
আবহাওয়া
আবহাওয়া সংক্রান্ত ঘটনা
ঠাণ্ডা
প্রাকৃতিক দুর্যোগ